เรื่องร้องเรียน (สอบถาม) วันที่ 2023-08-24 02:18:07 — แขวงคลองจั่น เขตบางกะปิ กรุงเทพมหานคร
เรียนฝ่ายบริหารห้องสมุด บางกะปิ
ดิฉันคือสมาชิกคนหนึ่งที่ใช้บริการ ห้องสมุดบางกะปิไม่ว่าจะเป็นการมานั่งอ่านหนังสือ ยืมหนังสือไปอ่านที่บ้านสถานที่ก็ดูโอเคอยู่นะคะ แต่ที่ไม่โอเคคือพฤติกรรมของอาสาบางคน อาสาคนนั้นมีชื่อว่าตุ๊กตา พฤติกรรมที่รับไม่ได้คือการเก็บหนังสือไว้ล็อคหนังสือไว้ให้สำหรับสมาชิก VIP ที่ชอบมีของมาฝากส่วนสมาชิกอย่างดิฉันที่เข้ามาหาหนังสืออ่านที่ห้องสมุดหรือจะยืมหนังสือเล่มนั้นมักจะไม่มีอยู่ที่ห้องสมุดแล้วอาสาก็ให้คำตอบว่ามีคนยืมไป แต่ในความเป็นจริงเขาเอามาคืนแล้ว การกระทำเช่นนี้มันสามารถทำได้ด้วยเหรอคะ แล้วดิฉันก็อดคิดไม่ได้เลยว่าบรรณารักษ์ของห้องสมุดจะไม่รู้เรื่องนี้เลยเหรอคะเพราะฉันก็นั่งมองนั่งดูมานานแล้วเหมือนกัน
ดูเหมือนจะรู้เห็นเป็นใจกับเรื่องนี้ใช่ไหมคะ 
เรื่องที่ 2และชั้น3ดิฉันไม่เข้าใจทำไมห้องสมุดชั้น2และชั้น3ไม่มีเจ้าหน้าที่หรืออาสาประจำชั้นเวลาจะประสานงานหรือสอบถามอะไรต้องวิ่งลงมาที่หน้าเคาน์เตอร์ชั้น 1 ประจำเลยแล้วจะทำเคาน์เตอร์ไว้เพื่ออะไรคะ
เรื่องที่ 3รู้สึกว่าบรรณารักษ์ที่ห้องสมุดบางกะปิจะไม่มีปากมีเสียงเลยนะคะทำไมถึงให้อาสาคนที่ชื่อตุ๊กตา สั่งให้อาสาด้วยกันกลับบ้านก่อนเวลาได้ด้วยเหรอคะ ทั้งๆที่บรรณารักษ์ก็นั่งอยู่ตรงนั้น จะพูดว่ารู้เห็นเป็นใจกันได้ไหมคะ นี้เงินภาษีของประชาชนนะคะที่จ้างคุณมาทำงาน  ไม่ใช่ให้คุณมาลักไก่อย่าคิดว่าสมาชิกหัวหนวกตาบอดนะคะ 
เรื่องที่ 4ที่ไม่ให้สมาชิกเอาอาหารมารับประทานในห้องสมุดสมาชิกทุกคนก็รับทราบและเข้าใจ
แต่ทำไมอาสาของห้องสมุดถึงกินอาหารในห้องสมุดได้คะส่งกลิ่นคละคลุ้งไปทั่วห้องสมุด แบบนี้มัน 2 มาตรฐานนี่คะ
มีเพียงอาสาและเจ้าหน้าที่บางคนเท่านั้นที่รับประทานอาหารด้านนอกห้องสมุด 
ท้ายที่สุดนี้ฝากคณะฝ่ายผู้บริหารห้องสมุดบางกะปิ
จัดระเบียบบุคลากรของห้องสมุดให้อยู่ตามระเบียบที่ควรเป็นด้วยนะคะ ดิฉันหวังว่าข้อความนี้จะได้รับการดำเนินการและปรับปรุงให้มันดีขึ้น
ขอแสดงความเคารพฝ่ายผู้บริหารทุกท่าน